Dudius em eus kavet an envorennoù - se , ha n ' int ket envorennoù politikel evit gwir , personel , ne lavaran ket , m ' en em ziskouez enno da gentan neuzid ar skrivagner , un oberenn lennegel - rik en ur stumm ( un druez eo e rafe Olier Mordrel , avat , gant ur skritur hag ur yezh ken iskis a - wechoù ) . Bezet pe vezet , tem an oberenn eo saviad ha kantaezadoù ur prizoniad politikel dalc ' het er vac ' h e Roma hag en em c ' houlenn bemdez ha daskoret e vo d ' e enebourion pe get . Emvourrerezh Olier Mordrel a zo anat a - walc ' h , hogen talvoudus eo an oberenn dre ma ro un alberzh eus temz - spered un emsaver brezhon eus an etrevez - brezel diwezhan , un temz - spered hag a zo dedennus a - walc ' h . N ' eo ket Olier Mordrel aheurtet en e rakvarnioù . Gouest eo da vurutellan mennozioù ar skrivagnerion maz eo bet douget dezho ar rnuian , evel Nietzsche ha me ' oar - me . Perzh am eus taolet ivez ouzh an danevell en deus graet eus e ganttroidigezh c ' hwitet , unan trivliadel - rik , forzh penaos , he deus en em ziskouezet dezhan evel un tentadur a oa da zisteurel dre m ' en dije e lakaet da goll e enor m ' en dije pleget dezhan , evel frouezh ur barrad melkoni ha dic ' hoanag dirak dismantradur e c ' hoanagoù politikel ( hogen sujet e vez an den a feiz ivez da seurt tentadurioù a . . . gammdroidigezh , dleet , ken gwazh all ivez d ' ar velkoni ha d ' ar gouvid ! ) . Hogen en em c ' houlenn a ran ha ne zistroio ket an tentadur - se pa vezer oc ' h ober e dalaroù da vat . Se a c ' hoarvez ivez gant ar re - eveltan pe Abeozen , - a zo bet dalc ' h ur revelezh diwalc ' h a - hed o buhez . Seurt tud a euzh muioc ' h eget re all ouzh an netra , dre ma santont lemmoc ' h ha krisoc ' h eget re all ivez o stad a zen marvel ( hogen daoust ha tro en devo d ' en em welout o vervel ? ) Kalz a varv hep gouzout na meizan dezho , asotet gant ar sioulauzennoù hag an diboaniuzaennoù . E - kenver istor an emsav ha politikerezh , n ' eus , koulz lavaret , netra . E gwirionez e rene Olier Mordrel e dammig politikerezh e - unan - penn , hep harperion wirion , o kemer ar galloud er strollad hag o virout anezhan dre widre ha korvigell . Moarvat e c ' heller disklerian e zibaboù politikel hollek dre e orin hag e saviad kevredigezhel . Desavet eo bet en ur c ' helc ' hiadur bourc ' hiz a Vreizhiz aet da C ' hallaoued . Klasket en deus en em zic ' hallekaat da gentan o studian an alamaneg en Alamagn end - eeun da gentan . Er vro - se avat ne c ' helle kendrivlian nemet gant bourc ' hizion a renkad gantan . Alese e evezhiadenn diwar - benn ar memchliche Material a zo meneget gantan . E Breizh eo bet dedennet gant kened ar vro , gant kevrin ar yezh , hogen hep tomman ouzh ar werin he c ' homze c ' hoazh neuze , hag hep he darempredin , daoust d ' e obererezh politikel . Gwall denn eo bet da Olier Mordrel , a - hend - all , en em zistagan diouzh an endro hag an hengoun gall ; ne oa ket kristen , forzh penaos , ha moarvat n ' eo ket bet da vat bikoazh ; micher e dad , a oa ur jeneral el Lu gall , ne oa ket ur vicher gristen dre natur ! Kerse en deus bet atav d ' ar roll ha d ' ar brud en defe bet e Bro - C ' halI dre ar galleg end - eeun , ha savet en deus e gelaouenn Stur diwar ar c ' hoant , dianzavet , moarvat , da c ' hounit un tamm brud dre ar galleg er - maez eus ur vro hanter varv . Moarvat e c ' hell hevelep keuz sevel e kaouded ne vern pe emsaver emouez ouzh e dalvoudegezh hag anat dezhan n ' eo ket en ur vro diasur he dazont e vint , emberr hag en bev , lakaet e gouloù . Dre se ivez , en deus bet Olier Mordrel , en ur stumm , seul vuioc ' h a zellid o samman riskloù marvus , hag oc ' h en em lakaat war var da goll e frankiz hag e vuhez evit adsevel ur vroad vrezhon . Se a ranker merkan , n ' eus forzh penaos , - pezh n ' o deus ket graet re all ken lorc ' hus hag en a - hend - all . A - hend - all , eveljust , e vefe tu d ' ober un addispleg benak da vennozioù displeget gant Olier Mordrel en e envorennoù . Ar wirionez a zo gantan pa lavar ez eo tostoc ' h d ' hor gwerin kouerion vihan mervent ar C ' hwec ' hkogn eget poblansoù ar C ' hamtchaka pe Sikilia . Hogen kement - se ne gemm netra er gudenn bolitikel hon eus da ziskoulman gant ar Stad c ' hall ; breudeur diwar un hevelep mamm o deus ar gwir da ren ur vuhez diforc ' h , e pep a di , ha da sevel tiegezh . Se a lavar Olier Mordrel e - unan , forzh penaos . Ouzh ur mennoz all deuet gantan en e zanevell em eus taolet evezh : penaos ne oa ket Alamagn ur vro mui eget Bro - C ' hall . Abretoc ' h en dije ranket meizan diwirvoudelezh Alamagn . Ne c ' heller ket burutellan keal Bro - C ' hall hep burutellan keal Alamagn , savet diwar ar patrom anezhi , hep burutellan keal ar falsvroadoù all war un dro . Neuze , perak damantin d ' ar stad prusiat - alaman e - pad ar brezel war zigarez e oa trec ' h ? An aluzen a c ' hellemp gortoz diganti d ' ar muian . Sonj am eus a - hend - ali eus ur mennoz all gant Mordrel : ne c ' helle ket Breizh tizhout he frankiz hep klask , a - c ' houdevezh , adskoulman gant politikerezh Nevenoe hag Erispoe , ha bezan ur greizenn - dedennan evit broioù all ar C ' hwec ' hkogn , ur sonj en defe plijet , moarvat da Veven Mordiern , hag en doa kavet , marteze , e skridoù ar skrivagner - man . Hogen daoust hag ur ster a zo gant ar mennad - se ma tarbenner a - hend - all ar sevenadurezh a zo en he c ' hrenv er c ' hevandir - man penn - da - benn ? Istor amevez ar C ' hornog eo a vefe da ziverkan mar menner rein ur ster d ' hevelep adc ' hounezidigezh . .